62020TJ0267_INF
Решение на Общия съд (пети състав) от 7 юли 2021 г. —Arbuzov/Съвет
(Дело T‑267/20)
„Обща външна политика и политика на сигурност — Ограничителни мерки, приети с оглед на положението в Украйна — Замразяване на средства — Списък на лицата, образуванията и органите, чиито финансови средства и икономически ресурси се замразяват — Запазване на името на жалбоподателя в списъка — Задължение на Съвета да провери дали решението на орган на трета държава е било прието при спазване на правото на защита и на правото на ефективна съдебна защита“
1.
Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Замразяване на средствата на лицата, присвоили държавни средства, и на свързаните с тях физически или юридически лица и образувания — Обхват на контрола
(член 275, втора алинея ДФЕС; членове 47 и 48 от Хартата на основните права на Европейския съюз; Решение (ОВППС) 2020/373 на Съвета; Регламент 2020/370 на Съвета)
(вж. т. 64 и 65)
2.
Обща външна политика и политика на сигурност — Ограничителни мерки, приети с оглед на положението в Украйна — Решение за замразяване на средства — Приемане или оставяне в сила въз основа на проведено от органите на трета държава съдебно производство относно присвояване на държавни средства или злоупотреба със служебно положение от лице на публична длъжност — Допустимост — Условие — Национално решение, прието при спазване на правото на защита и на правото на ефективна съдебна защита — Задължение на Съвета да извърши проверка — Задължение за мотивиране — Обхват — Трета държава, която се е присъединила към Европейската конвенция за правата на човека — Липса на последици
(приложение към Решение 2014/119/ОВППС на Съвета, изменено с Решение (ОВППС) 2020/373 на Съвета; приложение I към Регламент № 208/2014 на Съвета, както и Регламент 2020/370 на Съвета)
(вж. т. 66—71)
3.
Обща външна политика и политика на сигурност — Ограничителни мерки, приети с оглед на положението в Украйна — Решение за замразяване на средства — Приемане или оставяне в сила въз основа на проведено от органите на трета държава съдебно производство относно присвояване на държавни средства или злоупотреба със служебно положение от лице на публична длъжност — Условия — Национално решение, прието при спазване на правото на защита и на правото на ефективна съдебна защита — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Задължение на Съвета да провери спазени ли са посочените права — Нарушение
(приложение към Решение 2014/119/ОВППС на Съвета, изменено с Решение (ОВППС) 2020/373 на Съвета; приложение I към Регламент № 208/2014 на Съвета, както и Регламент 2020/370 на Съвета)
(вж. т. 76, 78—85, 88—90, 92, 94—98, 109 и 110)
4.
Право на Европейския съюз — Принципи — Право на ефективна съдебна защита — Спазване на разумен срок — Ограничителни мерки, приети с оглед на положението в Украйна — Съдебно производство в трета страна, което служи за основание на решението за приемане на ограничителни мерки — Задължение на Съвета да извърши проверка — Обхват
(член 47 и член 52, параграф 3 от Хартата на основните права на Европейския съюз)
(вж. т. 99—106)
Предмет
Искане на основание член 263 ДФЕС за отмяна на Решение (ОВППС) 2020/373 на Съвета от 5 март 2020 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 71, 2020 г., стр. 10), и на Регламент за изпълнение (ЕС) 2020/370 на Съвета от 5 март 2020 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна (ОВ L 71, 2020 г., стр. 1), доколкото с тези актове името на жалбоподателя е оставено в списъка на лицата, образуванията и органите, спрямо които се прилагат ограничителните мерки
Диспозитив
1)
Отменя Решение (ОВППС) 2020/373 на Съвета от 5 март 2020 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна, и Регламент за изпълнение (ЕС) 2020/370 на Съвета от 5 март 2020 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна, доколкото името на г‑н Сергей Арбузов е оставено в списъка на лицата, образуванията и органите, спрямо които се прилагат тези ограничителни мерки.
2)
Осъжда Съвета на Европейския съюз да заплати съдебните разноски.